ASMR

Avtonom emosional meridian cavab (; Abr: ASMR),Marsden, Rhodri (20 July 2012), "'Maria spends 20 minutes folding towels': Why millions are mesmerised by ASMR videos"  , The Independent.McKinney, Kelsey (13 April 2017), "These Mesmerizing, Satisfying Slime Videos Are the Internet's New Obsession"  , Intelligencer (website).Rajan, Amol (23 April 2019), "ASMR is now mainstream"  , BBC. və ya beyin relaksı, beyin istirahəti, onurğa qıcıqlanması, beyin masajı — endorfin təmin edən və rahatlaşdırıcı təsir göstərən bir səs növüdür. Bu növ videolara yatmaq və ya istirahət etmək üçün baxırlar.

Xüsusilə internet mədəniyyətində mühüm yeri olan və adətən ASMR olaraq adlandırılan bu səs növü müxtəlif YouTube istifadəçiləri tərəfindən xüsusi olaraq hazırlanmış müxtəlif video kanallarında yayımlanır. Əsasən yuxu, meditasiya və ya istirahət məqsədləri ilə dinlənilən bu tip səs növündə, ümumiyyətlə, pıçıltılı danışıqlar müşahidə olunur. Pıçıltı ilə danışmaqla yanaşı, ümumiyyətlə danışmamaq və yumşaq tonda danışıq videoları da mövcuddur. Danışıq olmayan videolarda yalnız yuxu gətirən və ya rahatlaşdıran səslərdən istifadə edilir.

 Etimologiyası 

2007 və 2010-cu illər arasında istifadə edilən və təklif edilən adların və terminlərin bir çoxu orqazma istinad etsə də, bu müddət ərzində bir çoxları ASMR-nin eyforik və rahatlaşdırıcı təbiətinin cinsi oyanmadan fərqləndirilməsinin lazım olduğu fikrini müdafiə etmişdirlər.Overton, Emma (22 October 2012). 'That funny feeling'  . The McGill Daily. Retrieved 8 October 2019. ASMR-nin seksuallıq üçün nəzərdə tutulmadığı iddia edilsə də, ASMR ilə erotik videolar hazırlayanlar vardır.

ASMR-nin ilk tərəfdarları onun cinsi xəbərdarlıq ilə heç bir əlaqəsinin olmadığı qənaətinə gəlmişdirlər. 2010-cu ildə təşkil edilmiş onlayn forumda iştirak edən Cennifer Allen bu növün "AUTONOMOUS SENSORY MERIDIAN RESPONSE (ASMR)", yəni "Avtonom Emosional Meridian Cavab" kimi adlandırılmasını təklif etmişdir. ASMR abreviaturasının izahı belədir:

Avtonom — Özünü idarə edən. Muxtar.
Emosional — emosiyalara əsaslanan, emosiyalarla əlaqədar.
Meridian — Zirvə, kulminasiya.
Cavab — Xarici və daxili qıcıqlandırıcılara verilmiş cavab.

Allen 2016-cı ildə vermiş olduğu müsahibə zamanı bu terminləri qəsdən seçdiyini təsdiqləmişdir. Onları seçməsinin səbəbini isə alternativ terminlərdən daha obyektiv və tibbi terminlər olması ilə izah etmişdir. Bu müsahibəsi zamanı Allen meridian sözünü orqazm sözünün əvəzinə seçdiyini bildirmiş və meridianı "ən yüksək inkişaf, ən böyük rifah və ya buna oxşar olan bir nöqtə" kimi müəyyən etmişdir.

 Emosiyalar 


ASMR hissini və qavrayışını yüngül bir elektrik cərəyanına və beynin uyuşmasına oxşadırlar. Bədəndə paresteziya olaraq adlandırılan qıcıqlanma hissi baş, kürək və çiyin nahiyələrində hiss olunur.   Bu hiss insanda yuxunun gəlməsinə və insanın rahatlaşmasına səbəb olan bir hissdir.O'Connell, Mark (12 February 2013). The Soft Bulletins. 'Could a one-hour video of someone whispering and brushing her hair change your life?'   Slate (magazine)|. Retrieved 8 October 2019.Manduley, Aida (February 2013). 'Intimate with strangers'  , #24MAG, Issue 4, pp 60–61; Retrieved 8 October 2019.

 İmpulslar 

ASMR bədənə əsasən müəyyən "impulslar" (qıcıqlandırıcılar) vasitəsilə təsir göstərir. ASMR impulslarına gündəlik həyatda rast gəlmək mümkündür. ASMR müntəzəm olaraq müəyyən bir səslər və şəkillər tərəfindən impulslanır. Bu cür mühitlər xüsusi olaraq ASMR-nı qıcıqlandırmaq üçün hazırlana və ya başqa məqsədlər üçün yaradıla bilər.

ASMR impulslarından bəziləri;

Pıçıltı ilə danışmaq 
Yumşaq səs tonunda danışmaq
Kitab və ya jurnal vərəqləmək
Yemək hazırlamaq səsləri
Yemək, içmək, dişləmək və çeynəmək səsləri
Diqqət cəlb etmək
Plastik, metal, kağız, ağac və s. ilə çıxarılan tıqqıltı səsi
Əl jestləri
Bəzi musiqi növləri
Nəfəs və üfürmə səsləri
Ağız səsləri

2017-ci ildə həyata keçirilmiş olan bir anket nəticəsində məlum olmuşdur ki, səssiz və yavaş templi videolar daha effektivdir

 İstinadlar 

 Xarici keçidlər 



Kateqoriya:Qavrayış
Kateqoriya:İnternet mədəniyyəti
Kateqoriya:Sensor sistemləri
Kateqoriya:Meditasiya
Kateqoriya:Eşitmə sistemi